กินร้านนี้หลายครั้งแล้วเพิ่งมีโอกาสรีวิว
เพื่อนสนิทผูกขาดกินวันเกิดกับ Bar B Q Plaza มาเป็นปีที่สาม
เพราะลูกๆ และพี่เลี้ยงก็ชอบทานร้านนี้ เราก็เลยได้รับอานิสงส์นี้ด้วย

ที่ตั้ง ชั้นใต้ดินห้างสรรพสินค้าอิมพีเรียลเวิลด์สำโรง อยู่เยื้องกับร้าน S&P

บรรยากาศร้าน การจัดระยะห่างระหว่างโต๊ะกว้าง แต่เวลานั่ง พนักเก้าอี้มีความหนาค่อนข้างแคบทำให้หลังจะอยู่ใกล้กันเกินไป 

เมนูชุดเบิร์ธเดย์ฮาเฮ (พ.ค. 2558)
- หมูอร่อยทั้งแบบธรรมดา และหมูมิโซะ มีตับด้วย แต่น่าเสียดาย ทั้งโต๊ะไม่มีใครกินตับ
- ผักที่ได้นอกจากกะหล่ำปลีมีปริมาณน้อย ได้แก่ ข้าวโพดอ่อน แครอท น่าจะเพิ่มนิดนึง
-เส้นอุด้ง นุ่มดี
-น้ำจิ้มรสดีตามมาตรฐานของร้าน เราเน้นกระเทียมเยอะๆ
-น้ำซุปอร่อย ไม่เค็มเกิน ความหวานกำลังพอดี
-ข้าวผัดกระเทียม ไม่ค่อยโดย ไม่ค่อยหอม ผัดแบบแห้ง ส่วนตัวชอบแบบมันนิดนึงแล้วก็ชอบให้หอมกระเทียม
-ไอศกรีมสองถ้วย รสชาติไอศกรีมและถั่วแดงค่อนข้างอร่อย แต่ด้วยความที่สั่งอาหารเยอะและอิ่ม จึงกินได้น้อย ในชุดได้โค้กฟรีหนึ่งเหยือก และใช้คูปองแลกโค้กอีกหนึ่งเหยือก 
 เมนูที่สั่งเพิ่มจากชุด ได้แก่ กุ้งทอด เห็ดทอด เบคอนพันเห็ดเข็มทอง ชุดหมูมิโซะ เห็ดเข็มทอง
สรุปว่าอิ่มมาก ค่าเสียหายเกินจากชุดเบิร์ธเดย์เฮฮา
